|  |
| --- |
|  |
| **ΕΚΠΑΙΔΕΥΤΙΚΟ μ-ΣΕΝΑΡΙΟ** |
| **‘’Κατανοώντας την εξάρτηση’’** |
|  |
| **Ονοματεπώνυμο** |
|  |
| **Ανδρέας Μεδίτσκος** |
|  |

|  |
| --- |
| ΙΑΝΟΥΑΡΙΟΣ 2024 |

**ΕΚΠΑΙΔΕΥΤΙΚΟ μ-ΣΕΝΑΡΙΟ**

|  |
| --- |
| ***Ονοματεπώνυμο: Ανδρέας Μεδίτσκος*** |

**1 Τίτλος διδακτικού μ-σεναρίου**

**“Κατανοώντας την εξάρτηση”**

**2 Γνωστικό αντικείμενο ή γνωστικά αντικείμενα** (Ιδιαίτερο κεφάλαιο ή έννοια ή τεχνική στα οποία αναφέρεται το μ-σενάριο)

Η εφηβεία είναι μία περίοδος της ζωής στη διάρκεια της οποίας παρατηρείται η επιθυμία να αποκτήσει κανείς καινούριες εμπειρίες και να δοκιμάσει νέα πράγματα. Οι πρωτόγνωρες εμπειρίες συνθέτουν μία συναρπαστική διαδρομή για τον έφηβο, η οποία θα του φανεί χρήσιμη για τη διαδικασία της ενηλικίωσής του. Η χρήση ουσιών συχνά συνοδεύει αυτό το πέρασμα προς το μεγάλωμα, καθώς παρέχει μια άμεση και ψευδή ανακούφιση από τα δύσκολα ενίοτε ζητήματα που καλείται να διαχειριστεί ο έφηβος (ψυχολογικά προβλήματα, συναισθηματικές εντάσεις και μεταπτώσεις, δυσκολίες στις σχέσεις με τους συνομηλίκους και με το άλλο φύλο, συγκρούσεις με τους ενήλικους, αμφισβήτηση παγιωμένων αρχών και άλλα).

**3 Τάξεις στις οποίες μπορεί να απευθύνεται**

Όλες οι τάξεις Γυμνασίου.

**4 Διδακτικοί Στόχοι** (αναμενόμενα αποτελέσματα)

Οι μαθητές/τριες επιδιώκεται:

**Α. Ως προς το γνωστικό αντικείμενο:**

* Να ορίζουν την έννοια της εξάρτησης
* Να αναγνωρίζουν την πορεία της εξάρτησης
* Να διακρίνουν τους μύθους και τις πραγματικότητες γύρω από τις εξαρτησιογόνες ουσίες

**Β. Ως προς τη χρήση των νέων τεχνολογιών:**

* Να εξοικειωθούν με τη χρήση των νέων τεχνολογιών
* Να χρησιμοποιούν δημιουργικά το διαδίκτυο

**Γ. Ως προς τη μαθησιακή διαδικασία**

* Να ενισχυθούν προσωπικές και κοινωνικές δεξιότητες όπως συνεργασία και επικοινωνία
* Να υιοθετήσουν μια αρνητική στάση απέναντι στις εξαρτησιογόνες ουσίες

**5 Συνοπτική περιγραφή** (η οποία πρέπει να περιλαμβάνει αναφορές στη χρήση και αιτιολόγηση-τεκμηρίωση των ΤΠΕ στο συγκεκριμένο παράδειγμα, μ-σενάριο)

Ο σκοπός του μ-σεναρίου είναι η πρόληψη της ανάπτυξης εξαρτητικών συμπεριφορών και οι ειδικότεροι στόχοι ο ορισμός της έννοιας της εξάρτησης και των σταδίων της (χρήση – κατάχρηση – εξάρτηση) και η διάκριση μεταξύ μύθων και πραγματικοτήτων σχετικά με τις εξαρτησιογόνες ουσίες.

Το μ-σενάριο προϋποθέτει την ύπαρξη Η/Υ και βιντεπροβολέα. Ιδανικά θα μπορούσε να πραγματοποιηθεί στο εργαστήριο πληροφορικής. Στην περίπτωση αδυναμίας, τότε θα μπορούσε να γίνει με τη χρήση ενός Η/Υ και ενός βιντεοπροβολέα στην αίθουσα διδασκαλίας, δουλεύοντας το σύνολο των δραστηριοτήτων στην ολομέλεια.

Η «διδασκαλία» με εμπειρικό τρόπο μέσα στην ομάδα-τάξη χρειάζεται προσαρμογές στο ρόλο του εκπαιδευτικού και στο ύφος της διδασκαλίας. Η σχέση μεταξύ μαθητή και εκπαιδευτικού ίσως αλλάξει, καθώς τα παιδιά θα αναλαμβάνουν ολοένα και περισσότερο την ευθύνη για τις γνώσεις που παίρνουν, προσωπικές και ακαδημαϊκές. Ο δάσκαλος στο μ-σενάριο θα γίνει συντονιστής- εμψυχωτής. Χρειάζεται να κατανοεί τις εμπειρίες των μελών της ομάδας, όπως αυτές εκφράζονται. Πρέπει να παρατηρεί όσα λέγονται και όσα γίνονται με μεγάλη προσοχή, να συνδέει τις αντιδράσεις, να κατανοεί χωρίς να κριτικάρει, να ενθαρρύνει και να ανατροφοδοτεί θετικά την ομάδα

Για την υλοποίηση του μ-σεναρίου απαιτείται η διάθεση 2 συνεχόμενων διδακτικών ωρών.

**1η δραστηριότητα: “Ορισμός και στάδια εξάρτησης”** **- 45΄**

* **Ολομέλεια: προβολή φωτογραφιών εξάρτησης & συζήτηση** **(15΄)**

Προβάλλουμε τις φωτογραφίες από το powerpoint (μέχρι και την 14η διαφάνεια). Προσκαλούμε τα μέλη να μοιραστούν τις σκέψεις τους. Πλαισιώνουμε αναφορικά με την ευρύτητα των εξαρτητικών αντικειμένων, την εν δυνάμει πιθανότητα εξάρτησης για όλους και τις κατηγοριοποιήσεις των εξαρτήσεων (νόμιμα – παράνομα, ουσίες – συμπεριφορές κ.τ.λ)

* **Προβολή video nuggets & εργασία σε ομάδες (15΄)**

Χωρίζουμε την ομάδα σε 2 μικρότερες ομάδες. Στη συνέχεια προσκαλούμε τις ομάδες να επισκεφθούν τον παρακάτω σύνδεσμο (<https://www.youtube.com/watch?v=HUngLgGRJpo>) και να παρακολουθήσουν το video (φύλλο δραστηριοτήτων 1). Έπειτα, τους ζητούμε να συζητήσουν και να μοιραστούν το βίωμά τους με τα υπόλοιπα μέλη των ομάδων τους. Ενδεικτικές ερωτήσεις που μπορούν να χρησιμοποιηθούν στις μικρές ομάδες:

* Τι είδατε στο video;
* Πώς νιώσατε;
* Τι σκέψεις κάνατε;
* Τι σας έκανε εντύπωση;

Πριν ολοκληρωθεί η διαδικασία, καλούμε την κάθε ομάδα να επιλέξει έναν εκπρόσωπο ο οποίος θα μεταφέρει στην ολομέλεια τα βασικά σημεία των συζητήσεών τους.

* **Ολομέλεια** (15΄)

Ακολουθεί μοίρασμα όσων συζητήθηκαν στις μικρές ομάδες και εξέλιξη της διαδικασίας από τον/την συντονιστή/στρια με ερωτα-απαντήσεις.

Ενδεικτικά:

• Πώς ορίζεται η εξάρτηση;

• Τι μας δείχνει το video για τα βήματα προς αυτήν;

Αφήνουμε χρόνο να τοποθετηθούν και στη συνέχεια πλαισιώνουμε θεωρητικά, αξιοποιώντας το powerpoint, μιλώντας για την πορεία της εξάρτησης και τον ορισμό της (από την 15η διαφάνεια και μέχρι το τέλος).

**2η δραστηριότητα: «Οι θέσεις μου για τις παράνομες ουσίες » – 40΄**

* **Ολομέλεια: κουίζ & συζήτηση – 40΄**

Προσκαλούμε την ομάδα να διερευνήσουμε τις θέσεις της σχετικά με τη χρήση παράνομων εξαρτησιογόνων ουσιών (φύλλο δραστηριοτήτων 2). Αυτό μπορούν να το κάνουν επισκεπτόμενοι, ο καθένας ατομικά, τον παρακάτω σύνδεσμο (<https://wordwall.net/resource/66990576>) και συμπληρώνοντας το κουίζ ερωτήσεων που αφορά μύθους και πραγματικότητες σχετικά με τις εξαρτησιογόνες ουσίες. Έπειτα από κάθε ερώτηση του κουίζ, μπορούμε να ζητήσουμε από τους μαθητές να αιτιολογήσουν την επιλογή τους. Μιλάνε όποιοι θέλουν και πλαισιώνουμε θεωρητικά (βλέπε Υποστηρικτικό υλικό).

**3η δραστηριότητα “Τελική ανατροφοδότηση” – 5΄**

Ζητάμε από τα μέλη να ακολουθήσουν τον παρακάτω σύνδεσμο (<https://www.menti.com/alc1ij5q6eim>) και να καταγράψουν ένα στοιχείο (μπορεί να είναι κάτι που έμαθαν, κάτι που ένιωσαν, κάτι που αντιλήφθηκαν κλπ.) που κρατάνε από τη σημερινή συνάντηση (φύλλο δραστηριοτήτων 3).

**6. Φύλλα εργασίας**

**Φύλλο δραστηριοτήτων 1**

**Φύλλο δραστηριοτήτων 2**

**Φυλλο δραστηριοτήτων 3**

**7. Πρόσθετα στοιχεία** (Τα πρόσθετα στοιχεία – αν υπάρχουν – περιλαμβάνουν όλα εκείνα τα συστατικά τα οποία καθιστούν το μ-σενάριο ενδιαφέρον)

* Powerpoint («Ορισμός και στάδια εξάρτησης»)
* Υποστηρικτικό υλικό («Μύθοι και πραγματικότητες για τις παράνομες εξαρτησιογόνες ουσίες»)